લિને ત્યાર બાદ પોતાના વેઇબો પરના અેકાઉન્ટમાં લખ્યું હતું કે, ”એક પુરુષના રૂપમાં હું મારી હરકતોનો બચાવ નથી કરવા માગતો. મેં મારા વર્તનથી મારા પરિવારને દુઃખ પહોંચાડ્યું છે એટલા માટે હું મારા પરિવારની માફી માગું છું.” લિન પાંચ વાર વર્લ્ડ ચેમ્પિયન, છ વાર ઓલ ઈંગ્લેન્ડ ચેમ્પિયન અને બે વાર ઓલિમ્પિક ચેમ્પિયન બન્યો છે. તેણે બેડમિન્ટનની દુનિયાની બધી જ નવ પ્રતિષ્ઠિત ટૂર્નામેન્ટ જીતી છે, જેમાં ઓલિમ્પિક, વર્લ્ડ કપ, થોમસ કપ, સુદરીમન કપ, સુપર સિરીઝ, માસ્ટર્સ ફાઇનલ, ઓલ ઈંગ્લેન્ડ કપ, એશિયન ગેમ્સ અને એશિયન ચેમ્પિયનશિપ સામેલ છે.